stanford-oval/wikipedia huggingface dataset:
אאוסלמו

| אאוסלמו |
| --- | --- |

תקופה
אמצע אאוקן
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סלמונאים
משפחה:: סלמוניים
סוג:: אאוסלמו
מין:: Eosalmo driftwoodensis
שם מדעי
 Eosalmo

אאוסלמו (שם מדעי: Eosalmo: מילולית: "סלמון השחר") הוא סוג של דג נכחד ממשפחת הסלמוניים, אשר התקיים במשך אמצע האאוקן של אמריקה הצפונית. ככל הנראה היה הסוג הפרימיטיבי ביותר במשפחתו.
מאפיינים

ממצאי סלמון זה התגלו בתצורות מאובנים ליד העיירה "סמית'רס" בפרינס ג'ורג' שבקולומביה הבריטית ובוושינגטון. הסוג תואר למדע ב-1977 בידי החוקר מארק וילסון (Mark V.H. Wilson), אשר סיווג אותו כמין יחיד - Eosalmo driftwoodensis.
מחקרים של מבנה גופו מראים שהיה קרוב לסוג Thymallus, אף שהיה בעל מאפיינים פרימיטיביים של בני תת-המשפחה Salmoninae, והיה שוכן של מקווי מים מתוקים שאינו נדד לים בדומה למרבית דגי הסלמון, דבר הנלמד ממאובנים של פרטים במגוון גדלים וגילאים. מבנה הלסתות היו רחבות וברובם שטוחות וחסרות שיניים, אך בבסיסם היה שיניים בעלות קצה מחודד.
הערות שוליים

↑  Wilson, MVH (1977). "Middle Eocene freshwater fishes from British Columbia". Life Sciences Contributions, Royal Ontario Museum. 113: 1–66.
↑  Wilson, MVH; Li, Guo-Qing (1999). "Osteology and systematic position of the Eocene salmonid †Eosalmo driftwoodensis Wilson from western North America" (PDF). Zoological Journal of the Linnean Society. 99 (125): 279–311. doi:10.1111/j.1096-3642.1999.tb00594.x. Retrieved 2010-01-01
אאוסוציאליות

מינים שונים עם התנהגות אאוסוציאלית
קבוצת נמלים ממין Oecophylla smaragdina פועלות בשיתוף
אאוסוציאליות (באנגלית: Eusociality, נגזרת של המילה היוונית εὖ, טוב) היא הרמה הגבוהה ביותר של ארגון חברתי בעולם החי. היא מוגדרת על ידי המאפיינים הבאים: שיתוף פעולה בגידול צאצאים (כולל גידול צאצאים של אחרים), מושבה שבה גדלים בניהם של מספר דורות זה אחר זה, וחלוקת עבודה בין כתות (קאסטות) מתרבות ובלתי מתרבות. חלוקת העבודה ברבייה יוצרת פרטים מתרבים הנקראים "מלכות" ופרטים שאינם מתרבים הנקראים "עמלות".
אאוסוציאליות נבדלת ממערכות חברתיות אחרות בכך שבה בדרך כלל מאבדים פרטים בקאסטה אחת את היכולת לבצע לפחות אחת ממטלותיהם או התנהגויותיהם של יחידים בקאסטות אחרות.
אאוסוציאליות קיימת בחרקים מסוימים, בסרטנאים וביונקים. היא נצפתה ונחקרה בעיקר בדבוראים (נמלים, דבורים וצרעות) ובטרמיטים (ומוסברת בעיקר על ידי ההפלודיפלואידיות שלהם). במושבה יש הבדלי קאסטות (מעמדות ותפקידים): מלכות וזכרים פוריים הם המתרבים, בעוד שחיילים ופועלים עובדים יחדיו כדי ליצור סביבת מחיה המיטיבה עם תהליך הרבייה. גם מספר יונקים הם מינים אאוסוציאליים, בהם החולד העירום וחולד דמאראלנד. גם מיני חסילונים הם אאוסוציאליים. הסוציוביולוג אדוארד א' וילסון טען שבני אדם הם מין אאוסוציאלי, אבל הטיעון שלו הופרך על ידי ביולוגים אבולוציוניים, שציינו שבקרב בני אדם אין חלוקה פיזיולוגית שמקורה גנטי של עבודה יצרנית, ושכל חלוקה כזו היא במקורה תרבותית.
אובחנו מספר דרגות של חברתיות בבעלי חיים, שנמצאות על רצף שבין אאוסוציאליות מלאה לבין מינים שהם יחידאים. בנוסף, מינים רבים מוגדרים כמינים קדם-חברתיים – מינים שהפרטים בהם חיים בבדידות בדרך כלל, אך פועלים יחדיו למען מטרה משותפת – וכן דרגות נוספות של שיתוף פעולה, שנמדדות בין היתר בממדי שיתוף הפעולה, במשך הזמן שבו הוא מתקיים, באופני חלוקת העבודה וכן ברמת ההשקעה.
ראו גם

אבולוציה של אאוסוציאליות
הערות שוליים

↑  Herbert Gintis, Clash of the Titans: Book review of 'The Social Conquest of Earth' by Edward O. Wilson, BioScience 2012, volume 62, issue 11 pp. 987–991, doi=10.1525/bio.2012.
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
Platyceramus

| Platyceramus |
| --- | --- |

תקופה
קרטיקון
מיון מדעי
ממלכה:: בעלי חיים
מערכה:: רכיכות
מחלקה:: צדפות
סדרה:: Pterioida
תת־סדרה:: Pteriina
משפחה:: Inoceramidae
סוג:: Platyceramus
מינים
 Platyceramus cycloides  Platyceramus platinus
שם מדעי
 Platyceramus

Platyceramus  הוא סוג של צדפה קדומה אשר חיה בקרטיקון ונחשבת לסוג הצדפות הגדולות ביותר שהיו בעולם. לעיתים היא נחשבת לתת-סוג של הצדפה הגדולה Inoceramus, שחיה באותה תקופה. בסוג זה 2 מינים: Platyceramus cycloides ו-Platyceramus platinus, אשר חיו בעבר לחופי קנזס שבים הפנימי המערבי.
מאפיינים

צדפה זו הגיע לרוחב של 1 מטר ואף ל-3 מטר בכמה ממצאים. ככל הנראה היא חיה במצולות הים, שם הייתה צריכה זימים רחבים כדי לקלוט חמצן. בתוך צדפה זו, בדומה לצדפה Inoceramus נמצאו יצורים קטנים יותר כמו בלוטי ים, סרטנים דומים ואף כמה דגים קטנים אשר השתמשו בקונכייה הרחבה אך הדקה של הצדפה כבית גידול בעודם צעירים. עם זאת חלקם נקברו והתאבנו איתה.
צדפה זו התגלתה בכמה מקרים עם פנינים בתוכן.
Play (אלבום של נמיאה אמורו)

Play הוא אלבום האולפן השביעי של נמיאה אמורו. האלבום יצא לאור ב-27 ביוני 2007. הוא מציג את הסגנון החדש של נמיאה אמורו, יש בו שיר עם נגיעות של רוק, "It's all about you". האלבום שהה במקום הראשון בשבוע הראשון לצאתו. הוא נקרא כך משום שלהקליט אותו, היה כמו "משחק".
רשימת שירים

Hide & Seek
Full Moon
CAN'T SLEEP, CAN'T EAT, I'M SICK
It's all about you
FUNKY TOWN
!Step With It
Hello
?Should I Love Him
Top Secret
Violet Sauce
Baby Don't Cry
Pink Key
Voivod

| --- | --- |
Voivod ב-2013
Voivod ב-2013
 מקום הקמה:  ז'ונקייר (סאגנה), קוויבק, קנדה
 תקופת הפעילות:  מ-1982
 סוגה:  פרוגרסיב מטאל, ת'ראש מטאל, מטאל אוונגרדי, ספיד מטאל
 חברת תקליטים:  מטאל בלייד רקורדס, נויז רקורדס, MCA רקורדס, מאוזוליאום רקורדס, היפנוטיק רקורדס, צ'ופהאוס רקורדס, דה אנד רקורדס, Relapse רקורדס, Century Media Records
 www.voivod.com
 פרופיל ב-IMDb
 חברים
 מישל "אווי" לנגווין  דניס "סנייק" בלאנז'ה  דניאל "צ'ואי" מונגריין  דומיניק "רוקי" לארוש
 חברים לשעבר
 דניס "פיגי" ד'אמור  ז'אן-איבס "בלאקי" ת'ריו  פייר סנט ז'אן  ז'יל בריסבואה  אריק "אי-פורס" פורסט  ג'ייסון "ג'סוניק" ניוסטד
Voivod היא להקת הבי מטאל קנדית מהעיר ז'ונקייר (כיום חלק מסאגנה) שבקוויבק. ההרכב המקורי כלל את הסולן דניס "סנייק" בלאנז'ה, הגיטריסט דניס "פיגי" ד'אמור, המתופף מישל "אווי" לנגווין והבסיסט ז'אן-איבס "בלאקי" ת'ריו. הרכב הלהקה עבר שינויים רבים במהלך 42 שנות הקריירה של הלהקה, כאשר לנגווין נשאר החבר הקבוע היחיד. ההרכב הנוכחי שלהם כולל את לנגווין, בלנגר, דניאל "צ'ואי" מונגריין (גיטרה) ודומיניק "רוקי" לארוש (בס).
הסגנון המוזיקלי של Voivod השתנה מספר פעמים מאז הקמתה. הם התחילו כלהקת ספיד מטאל, הוסיפו שילוב של פרוגרסיב ות'ראש מטאל כדי ליצור סגנון מטאל ייחודי משלהם, וזכו לקרדיט כאבותיו של צליל הת'ראש מטאל הטכני יחד עם Coroner, ווטצ'טאוור, דארק אנג'ל, Mekong Delta, אנקרוזיס ו-Blind Illusion, בין היתר.
עד היום הוציאה Voivod שישה עשר אלבומי אולפן, כמו גם EP אחד, אלבום הופעה חיה אחד, שני אוספים, שבעה דמואים ו-DVD אחד הכולל הופעה חיה. הם קובצו יחד עם Sacrifice, רייזור ו-Annihilator כ"ארבעת הגדולים" של הת'ראש מטאל הקנדי. הלהקה זכתה להצלחה במיינסטרים בסוף שנות ה-80 עם אלבום האולפן החמישי שלה Nothingface, שהוא האלבום היחיד של Voivod שנכנס למצעד בילבורד 200, והגיע בשיאו למקום ה-114. הלהקה זכתה בפרס "Visionary" בטקס פרסי המוזיקה המתקדמת 2017. בשנת 2019, אלבום האולפן הארבעה עשר של הלהקה, The Wake, זכה בפרס ג'ונו לאלבום המטאל/הארד מיוזיק של השנה. אלבום האולפן האחרון של הלהקה, Morgöth Tales, אוסף שירים שהוקלטו מחדש, יצא ביולי 2023.
חברי הלהקה

הנוכחי
מישל "אווי" לנגווין - תופים (1982–היום)
דניס "סנייק" בלאנז'ה - שירה (1982–1994, 2001–היום)
דניאל "צ'ואי" מונגריין - גיטרות (2008–היום)
דומיניק "רוקי" לארוש - בס (2014–הווה)
מוזיקאים אורחים
פייר סנט ז'אן - בס (1992–1993, באלבום The Outer Limits)
מרטין בולדוק - בס (1993–1994)
ז'יל בריסבואה - בס (1994)
וינסנט פיק - בס (2002)
לשעבר
דניס "פיגי" ד'אמור - גיטרות (1982–2005; נפטר)
ז'אן-איבס "בלאקי" ת'ריו - בס (1982–1991, 2008–2014)
אריק "אי-פורס" פורסט - שירה, בס (1994–2001)
ג'ייסון "ג'סוניק" ניוסטד - בס (2001–2008)
הערות שוליים

↑  Prog Metal Legends Watchtower Are Back to Working on First New Album in Over Three Decades, www.ultimate-guitar.com (באנגלית)
↑  Chris Jennings, 15 of the Greatest Technical Thrash Albums of the 1980's!, Worship Metal, ‏2020-03-29 (באנגלית)
↑  13 Canadian metal albums everyone should own, Kerrang!, ‏2020-05-05 (באנגלית)
↑  "Voivod Chart History", Billboard
↑  Scott Munropublished, Marillion, Anathema, Steve Hackett among Progressive Music Award winners, louder, ‏2017-09-15 (באנגלית)
↑  Voivod Won The Juno Award For 'Metal/Hard Music Album Of The Year', Kerrang!, ‏2019-03-17 (באנגלית)
| --- | --- |
בקרת זהויות :  BnF: cb13907357m (data)  GND: 5047749-3  LCCN: n92005056  MusicBrainz: 66cb12f6-6502-486d-bf67-efd5bdaee6ac  NKC: xx0014838  SUDOC: 160449340  VIAF: 132450449   WorldCat (עם VIAF): 132450449
אאוסיפטרוס

| אאוסיפטרוס |
| --- | --- |

תקופה
קרטיקון תחתון 124.6 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
משפחה:: קטנוצ'סמטיים
סוג:: אאוסיפטרוס
מינים
 Eosipterus yangi
שם מדעי
 Eosipterus

אאוסיפטרוס (שם מדעי: Eosipterus; מילולית: "כנף תחתונה") הוא סוג של פטרוזאור קטן שחי בקרטיקון תחתון, לפני 124.8 מיליון שנה. מאובניו נתגלו בחפירות במחוז ליאונינג, סין. פטרוזאור זה היה קרוב משפחתו של הפטרודקטילוס ובעיקר של הפטרודאוסטרו מאמריקה הדרומית.
מאפיינים

מאובני האאוסיפטרוס לא נשתמרו היטב, והשרידים כללו רק מעט עצמות, עשר צלעות שבורות ולא נמצאו גולגולת או צוואר. הכנפיים היו החלק השמור ביותר והם היו חזקות וארוכות. מוטת כנפיו של הפטרוזאור הגיעה ל-1.2 מטרים והיו לו טפרים מאונקלים במקצת. ייתכן שגופו כוסה בשיער דק. לא נמצאו גולגולות של מין זה.
ממבנה השלד נראה שהיה שייך לקבוצת הפטרודקטיליים, בה היה הפטרודקטיל, אך היה שונה ממנו. ליצורים בקבוצה זו היו ראשים גדולים עם מעט שיניים, זנב ארוך וקרומי עור גדולים על כנפיהם. ייתכן שהם דאו, אך היו מסוגלים גם לנחות בקלות או להנמיך את מעופם כדי לחטוף טרף מהמים.
בתרבות

האאוסיפטרוס הופיע בסדרה פארק פרהיסטורי.
The In-Between

The In-Between (בעברית: בין לבין) הוא סינגל שהוקלט על ידי להקת הבי מטאל האמריקאית In This Moment, מתוך אלבום האולפן השביעי שלה, Mother. השיר יצא לאור ב-22 בינואר 2020, על ידי חברות התקליטים אטלנטיק רקורדס ורודראנר רקורדס, כסינגל הראשון והפותח מתוך האלבום.
השיר הגיע למקום הראשון במצעד שירי הרוק הכבד הדיגיטליים.
רקע וכתיבה

השיר נכתב על ידי מריה ברינק, כריס האוורת', קווין צ'ורקו ורנדי וייצל והופק על ידי קווין צ'ורקו. ב-15 בספטמבר הלהקה הודיעה כי הסינגל הזה יעלה לרשתות הזרמות המדיה השונות ב-31 באוקטובר, דרך טוויטר. עם זאת, ב-1 בנובמבר הלהקה הצהירה בפני המעריצים שלה כי תאריך היציאה שלו יידחה לתחילת שנת 2020, בעקבות סיבות כאלה ואחרות.
ב-12 בנובמבר, פורסמה הודעה באינסטגרם של הלהקה, בה נאמר כי במרץ 2020, היא תצא לסיבוב הופעות חדש, ששמו יהיה "The In-Between Tour". סיבוב ההופעות נדחה וחלקו בוטל בעקבות מגפת הקורונה. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.3 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של הלהקה ב-22 בינואר 2020, לאחר שתאריך צאתו נדחה. בתחילת הקליפ, ניתן לראות את מריה כשארבע כפות ידיים מכוסות בנוזל דמוי דם מכסות את פניה ומעל ראש שתי כפות ידיים נוספות. בהמשך, מתחיל הקליפ בו ניתן את הלהקה מבצעת טקסי פולחן שונים.
נכון לאוקטובר 2020, מונה הצפיות של הקליפ עומד על למעלה מ-10 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הרוק הדיגיטליים | 3 |  |
|  ארצות הברית | מצעד שירי הרוק הכבד | 16 |  |
|  ארצות הברית | מצעד שירי הרוק הכבד הדיגיטליים | 1 |  |
|  ארצות הברית | מצעד שירי הרוק & האלטרנטיביים | 23 |  |
|  ארצות הברית | מצעד שירי המיינסטרים רוק | 20 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 22 בינואר 2020 | הזרמת מוזיקה • הורדה דיגיטלית | אטלנטיק • רודראנר |  |
הערות שוליים

↑  מריה ברינק, כריס האוורת', קווין צ'ורקו, רנדי וייצל
1 2  In This Moment - The In-Between, Discogs (באנגלית)
↑  Hard Rock Digital Song Sales Chart, Billboard
↑  In This Moment – The In-Between (באנגלית), נבדק ב-2020-10-13
↑  https://twitter.com/officialitm/status/1173012530207363075, Twitter
↑  ➕𝐼𝒩 𝒯𝐻𝐼𝒮 𝑀𝒪𝑀𝐸𝒩𝒯➕ on Instagram: “Hello Beautiful Blood Legion , The In-Between will be unveiled in early 2020 . We wanted to release today however to make it all perfectly…”, Instagram (באנגלית)
↑  In This Moment Official Website, In This Moment Official Website (באנגלית)
1 2  The In-Between, נבדק ב-2020-10-13
1 2 3  In This Moment - "The In-Between" [OFFICIAL VIDEO]
| In This Moment |
| --- | --- | --- |
מריה ברינק • כריס האוורת' • רנדי וייצל • טראוויס ג'ונסון • קנט דימל
בלייק בונזל • ג'וש ניואל • ג'סי לנדרי • קייל קונקיאל • ג'ף פאב • טום האן
| אלבומי אולפן | Beautiful Tragedy • The Dream • A Star-Crossed Wasteland • Blood • Black Widow • Ritual • Mother • Godmode |  |
| אלבומי הופעה | Blood at the Orpheum |  |
| אלבומי להיטים | Rise of the Blood Legion: Greatest Hits (Chapter 1) |  |
| מיני-אלבומים | Blood 1983 |  |
| ערכים קשורים | דיסקוגרפיה |  |
| In This Moment – סינגלים |
| --- | --- | --- |
| Beautiful Tragedy | "Prayers" • "Beautiful Tragedy" • "Surrender" |  |
| The Dream | "Forever" • "Call Me" |  |
| A Star-Crossed Wasteland | "The Gun Show" • "The Promise" |  |
| Blood | "Blood" • "Adrenalize" • "Whore" |  |
| Black Widow | "Sick Like Me" • "Big Bad Wolf" • "Sex Metal Barbie" |  |
| Ritual | "Oh Lord" • "Roots" • "In the Air Tonight" • "Black Wedding" |  |
| Mother | "The In-Between" • "Hunting Grounds" • "As Above, So Below" |  |
| Godmode | "I Would Die for You" • "The Purge" • "Godmode" • "Army of Me" |  |
TheDraw

| --- | --- |


צילום מסך של TheDraw
 מפתח:  איאן דייוויס
 מחזור חיים:  1986–הווה (כ־38 שנים) 
 גרסה אחרונה:  4.63 (1993)
 מערכת הפעלה:  MS-DOS
 נכתבה בשפות:  טורבו פסקל 
 סוג רישיון:  הרישיון הציבורי הכללי של גנו
 קטגוריה:  תוכנה חופשית
 
TheDraw הוא עורך קובצי טקסט חופשי עבור MS-DOS המאפשר ליצור אמנות ASCII ו-אמנות ANSI, בנוסף לאנימציות שמבוססות על קוד ASCII או קוד ANSI. העורך שימושי במיוחד בעת הפריחה של סצנת מערכות ה-BBS במהלך שנות ה-80 ושנות ה-90, כאשר נעשה בה שימוש לצורך יצירה או שינוי של גרפיקות ואנימציות פשוטות המבוססות על קבצים בפורמט ANSI או ASCII.
העורך, אשר פיתוחו החל בשנת 1986, פותח על ידי איאן דייוויס. הגרסה היציבה האחרונה של העורך הייתה גרסה 4.63, אשר הופצה באוקטובר 1993.
TheDraw היה אחד מעורכי ה-ANSI הראשונים אשר איפשרו יצירת אמנות ANSI שגודלה מ-25 שורות. הגרסה האחרונה של התוכנה אפשרה לייצר אמנות ANSI בגודל של עד 100 שורות. בעורכים אחרים, כמו ACiDDraw התווספה האפשרות גם כן לייצר אמנות ANSI עם מכל ל-100 שורות - התוכנה ACiDDraw אפשרה לייצר אמנות ANSI המכילה עד 1,000 שורות).
כמו כן התוכנה מאפשרת גם לייצר אנימציית ANSI המוגבלת ל-50 שורות. רוחב העמודות נע בין 80 ל-160.
Dasein

Dasein (הגייה בגרמנית: [ˈdaːzaɪn]; מאוית גם: Da-sein; בתעתיק: דאזַיין) היא מילה גרמנית המתארת "קיום", ונוצרה מהלחם בסיסים של da ('שַם' או 'נמצא') ו-sein (הוויה). פירושה המילולי הוא "היות-שם" או "היות-בנמצא" (באנגלית: being there) או "נוכחות" (presence). Dasein הוא גם מונח יסודי בפילוסופיה, בייחוד בדיאלקטיה של גאורג וילהלם פרידריך הגל ולאחר מכן גם באקזיסטנציאליסטית של מרטין היידגר.
הגל

באידיאליזם הגרמני של גאורג וילהלם פרידריך הגל, Dasein הוא "נמצאות", "מציאות", "יש נקבע" או "הוויה נמצאת" (bestimmtes Sein), מתואר כמומנט ראשוני בהתפתחות הדיאלקטית של ההוויה. בחיבוריו "מדע הלוגיקה" ו"האנציקלופדיה של המדעים הפילוסופים", ה-Dasein מתואר כחלק מ"דוקרטינת האיכות". הדוקטרינה מתחילה במושג של הוויה (sein) טהורה ובלתי מתווכת, שהריקות שלה מעלה את הצורך במושג של ה"אין" (nichts). הניגוד החוזר בין הוויה ואין מוביל למושג של "התהוות" (werden) שבהמשך "מושם לעל" ונהיה לקבוע. במילים אחרות, כשהוויה מתפתחת מהיות הוויה ריקה להוויה מתהווה ספציפית, היא נקבעת כהוויה נמצאת.
לטענת הפילוסוף הישראלי פיני איפרגן, הגל זקוק לקטגוריה של ה-Dasein כי: ”עולם שהוא רק יש, רק קביעות חיוביות ללא שלילה, ללא מושג של אין, וכן להפך, עולם שהוא רק אין, ללא קביעות חיוביות – הוא עולם שאינו ניתן להכרה. [...] המעבר ליש הנקבע הוא תנאי לאפשרות הכרתו של היש ללא היקלעות למצב של סתירה, למצב שבו לא מתקיימת ההבחנה בין יש לאין.”
היידגר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לפי הפילוסוף יוברט דרייפוס, היידגר התעקש שאין חלופה ראויה למונח הגרמני Dasein, ושמונחים כמו "היות שם" או "היות בנמצא" (מאנגלית: "being-there" או "there-being") אינם מספקים. בהגותו המוקדמת, כפי שזו באה לידי ביטוי בספרו 'הוויה וזמן', היידגר משתמש בביטוי Dasein כחלופה למילה "אדם" ולמונח "סובייקט". זאת במטרה להשתחרר מהמטען האונטולוגי שהמונח נושא עימו במסורת הפילוסופית של בתרבות המערב, כדי להצליח להנכיח את זמניות שבקיום שלנו. בעזרת הביטוי Dasein היידגר מצביע על מופע של הוויה הטומן בחובו מודעות ומחייבות להתמודדות עם היותינו בני תמותה, ועל הקשרים בנינו לבין הוויות אחרות.
ה-Dasein מאפשר להיידגר לכוון אל העצמי ה"אותנטי" ולמשמעות האישית. אלו מנוגדים לחווית העולם האנונימי, היומיומי, הציבורי והזהה של ה"הם" (Das Man). ה-Dasein ממשיך את ביקורתו של ניטשה על הסובייקט, כמשהו שניתן להגדיר במונחים של תודעה. ואכן, היידגר מבחין בין Dasein לבין תודעה יומיומית על מנת להדגיש את החשיבות הקריטית שיש ל"הוויה" להבנתנו ולפרשנותנו את העולם.
"ישות זו שמהווה בכל אחד מאיתנו את היותו הוא עצמו... נסמן במונח Dasein (היידגר, מתורגם, 1927/1962, עמ' 27).

 "[Dasein הוא] אותה ישות אשר בהווייתה יש את עצם הוויה זו כבעיה..." (היידגר, מתורגם, 1927/1962, עמ' 68).
היידגר ביקש להשתמש במושג Dasein על מנת לחשוף את טבעה הראשוני של "ההוויה" (Sein), והסכים עם ניטשה ודילטי כי Dasein היא תמיד ישות העוסקת בעולם. כלומר לא סובייקט ולא העולם האובייקטיבי בלבד, אלא החוויה של "היות-בעולם". בסיס אונטולוגי זה של עבודתו של היידגר מתנגד אפוא לסובייקט הקרטזיאני ומבין את ההוויה בהקשר זה כהוויה העוסקת באופן מעשי בסביבתה. Dasein מתגלה על ידי השלכה לתוך עולם אישי ועיסוק בו תהליך בלתי פוסק של מעורבות עם העולם כפי שמתווך על ידי השלכתו של העצמי על העולם.
היידגר חשב כי השפה, היומיומית, מערכות לוגיות ואמונות נפוצות מסתירים את טבעו של ה-Dasein מעצמו. בחירה אותנטית פירושה להתרחק מהעולם הקולקטיבי שלהם, להתמודד עם Dasein, האינדיבידואליות של האדם, תוחלת החיים המוגבלת של האדם, ההוויה שלו.  היידגר התכוון אפוא למושג Dasein לספק אבן דרך בשאלת מה זה אומר "להיות" – להיות בעל הוויה משלו, מוות משלו, אמת משלו.
היידגר גם ראה את שאלת ה-Dasein כמתעלה מעבר לתחומים שנחשפו על ידי המדע הפוזיטיביסטי או ההיסטוריה של המטאפיזיקה . "מחקר מדעי אינו רק אופן הוויה שעשויה להיות לישות זו, וגם לא זו הקרובה לכך ביותר. אדרבא, ל-Dasein כשלעצמו מובחנות ייחודית בהשוואה לישויות אחרות [...] הוא נבדל מבחינה אונטית מעצם עובדת הווייתו. הוויה זו היא בעיה עבורו". ב"הוויה וזמן" הושם דגש על הבדל אונטולוגי זה בין ישויות להוויה של ישויות: "הוויה היא תמיד הוויה של ישות". ביסוס ההבדל הזה הוא המוטיב הכללי השזור לאורך כל "הוויה וזמן".
עם זאת, כמה חוקרים חולקים על פרשנות זו, וטוענים כי עבור היידגר Dasein מסמן מודעות מובנית או "דרך חיים" מוסדית. אחרים טוענים שההתעקשות המוקדמת של היידגר על העדיפות האונטולוגית של Dasein הושתקה בכתביו שלאחר המלחמה.
היידגר > נאציזם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היידגר השתמש במונח Dasein כחלק משיח האידאולוגיה הנאצית ותמיכתו בהיטלר. ביחס לרטוריקה של דם ואדמה, קבע היידגר כי:
בימינו מדברים רבות על דם ואדמה ככוחות המתעוררים תכופות. אנשי ספר, אשר עודם מצויים בימינו, כבר קנו להם אחיזה בהם. דם ואדמה הם אכן רבי עוצמה והכרחיים, אבל הם אינם תנאי מספיק להוות Dasein של עם.
היידגר העלה את רעיון ה-Dasein כחלק מתמיכתו בבחירות בגרמניה בנובמבר 1933, שבהן הוצגה בפני ציבור הבוחרים רשימה אחת של מועמדים שאושרה על ידי הנאצים:
העם הגרמני זומן על ידי הפיהרר להצביע; אולם הפיהרר אינו מבקש דבר מהעם; אלא, הוא "נותן" לעם את האפשרות לקבל, באופן ישיר, את ההחלטה החופשית הגבוהה מכולם: האם עם זה – כולו – רוצה את קיומו (Dasein), או אינו רוצה בו. [...] ב-12 בנובמבר, יבחר כלל העם הגרמני את עתידו ועתיד זה קשור לפיהרר. [...] אין מדיניות חוץ ופנים נפרדת. יש רק רצון אחד לקיומה (Dasein) המלא של המדינה. הפיהרר העיר רצון זה בעם כולו והיתך אותו לכדי החלטה אחת.
שימושים נוספים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עבור קארל יאספרס, המונח Dasein פירושו קיום במובן המינימלי ביותר שלו, תחום האובייקטיביות והמדע, בניגוד למה שכינה Existenz, ממלכת ההוויה האותנטית.  ב"פילוסופיה" (3 כרכים, 1932), שוטח יאספרס את השקפתו על ההיסטוריה של הפילוסופיה והציג את הנושאים העיקריים שלו. החל מהמדע והאמפיריציזם המודרני, יאספרס מציין שכאשר אנו מפקפקים במציאות, אנו מתמודדים עם גבולות ששיטה אמפירית (או מדעית) פשוט אינה יכולה לצלוח אותם. בשלב זה, הפרט עומד בפני בחירה: לשקוע בייאוש ובהשלמה, או לקחת קפיצת אמונה לעבר מה שיאספרס מכנה "התעלות". בקפיצה מתמודדים עם החופש הבלתי מוגבל, ה-Existenz, ולבסוף יכולים לחוות קיום אותנטי.[דרוש מקור]
אירו טראסטי (Eero Tarasti) הציב את ה-Dasein כמונח בעל חשיבות מכרעת ב"סמיוטיקה הקיומית". אליבא דטרסאטי, למונח Dasein משמעות רחבה יותר וכבר אינו מתייחס למצבו של אדם שנפלט לעולם ובמקום זאת מסמן "שלב קיומי" עם המאפיינים הסוציו-היסטוריים שמהם שופעים המסמנים. מנקודת מבט זו, ההתעלות היא השאיפה להתגבר על הקבלה הריאליסטית של העולם כפי שהוא ולהתקדם לעבר מציאות פוליטית, אתית ומתוכננת של סובייקטיביות ביחסים סמיוטים עם העולם.
הפסיכואנליטיקאי ז'אק לאקאן השתמש ב-Dasein של היידגר לניתוחיו, לפחות מאז הסמינר "הפונקציה והשדה של הדיבור והשפה" (1953). לטענת הפסיכואנלטיקאית הישראלית אסתר הראל, לאקאן הרבה לחשוב על הסובייקט הפסיכואנליטי במאפייני ה-Dasein האקזיסטנציאליסטי של היידגר.
אלפרד שיץ (Alfred Schütz) הבחין בין הוויה חברתית ישירה לבין הוויה עקיפה, והדגיש כי באחרונה, "ההכוונה שלי היא לא לקיומו (Dasein) של אינדיבידואל קונקרטי. אין הכוונה כלפי חוויות סובייקטיביות כלשהן שיוצרות כעת במלוא ייחודן במוחו של אחר".
הפשיסט אלכסנדר דוגין משתמש ב-Dasein כבסיס לתיאוריה הפוליטית הרביעית, תוך שימת דגש על Dasein ותפקידו בחברה הרוסית. הוא מעמיד מונח זה כמנוגד לחברה המערבית (ליתר דיוק האמריקאית), שהיא אינדיבידואליסטי יתר על המידה ומחזיקה בהשקפה לא אותנטית של אינדיבידואליות.
שימושים נוספים > ביקורת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תיאודור אדורנו מתח ביקורת על תפיסת ה-Dasein של היידגר כנסיגה אידיאליסטית מהמציאות ההיסטורית.
ריצ'רד רורטי טען שבעזרת המונח Dasein, היידגר יוצר מיתוס שמרני של הוויה, שהוא עקבי עם המרכיבים הרומנטיים של הנאציזם.
היו שטענו למקורו של Dasein אצל היידגר בפילוסופיה הסינית ובפילוסופיה היפנית. לטענת הפילוסוף היפני טומונובו אימיצ'י (Tomonobu Imamichi), מושג ה-Dasein של היידגר נוצר בהשראת מושג של אוקארורה קאקוזו: "Das-in-der-Welt-sein" (היות בעולם) המצוין ב"ספר התה" כדי לתאר את הפילוסופיה הדאואיסטית של ג'ואנ דזה, אותה הציע המורה של אימאמצ'י להיידגר ב-1919, לאחר שלמד עמו שנה קודם לכן. מושגים מקבילים נמצאים גם בפילוסופיה ההודית, ובפילוסופיות של עמים ילידים ביבשת אמריקה.
VoisFarsi

| --- | --- |
סמליל VoisFarsi
 פרטי התחנה
 סוג:  רדיו ממלכתי
 שפה:  פרסית
 מדינה:  ישראל ישראל
 תקופת הפעילות:  17 בינואר 2018 – 2020 
 אזורי קליטה ותדרים
 אזור קליטה:  אירופה, צפון אפריקה, המזרח התיכון
 נקלט בתדר:  Hotbird 13B - 11200 V / 27500 / 5/6
סמליל התחנה כ"כאן פרסית" (2017)
VoisFarsi (בפרסית: فارسی صدای اسرائیل, לשעבר "כאן פרסית") הייתה תחנת רדיו ישראלית ממלכתית בבעלות תאגיד השידור הישראלי, ששידרה בפרסית ליהדות איראן.
היסטוריה

ב-10 במאי 2017 נסגרה חטיבת קול ישראל בפרסית כחלק מתהליכי סגירת רשות השידור כולה. עד אותה עת, שודרו תוכניות בפרסית בתחנות הרדיו רשת ה' ורק"ע של קול ישראל. בחודש לאחר התחלת פעילות התאגיד הופעלו מחדש שידורי החטיבה תחת השם "כאן פרסית", אך אלו הופסקו עד מהרה בעקבות עזיבת שדרנית התחנה.
בעקבות פנייה של מערך ההסברה הלאומי, בתאגיד השידור חזרו והפעילו את התחנה תחת השם "VoisFarsi", החל מ-17 בינואר 2018.
בשנת 2020 הוחלט על סגירת התחנה כחלק מקיצוצים בתאגיד כאן.
השידורים

בתחנה שודרה תוכנית יומית (בימים א'-ה'), ב-17:00 שעון ישראל. שידורים אלו הועברו בלווין Hotbird, והועלו אחר כך גם לאינטרנט.
במקביל לשידורי הרדיו של התחנה, פעל גם אתר אינטרנט שפרסם כתבות חדשותיות בשעות היום. הכתבות הופצו ברשתות החברתיות פייסבוק וטוויטר. האתר היווה חידוש, שכן בימי רשות השידור התחנה שידרה אך ורק תוכניות ברדיו. הפעילות באתר וברשתות החברתיות הופסקה ב-2020, כשנסגרה התחנה.
מטרות

מטרותיה המוצהרות של התחנה הן:
לפרסם ידיעות חדשותיות מדויקות הקשורות לאיראן, ישראל והמזרח התיכון כולו.
לפנות גם לצעירי איראן (אשר מהווים רוב באוכלוסייה) בשידוריהם וגם לצופים הוותיקים המבוגרים יותר.
ליצור "גשר" המחבר בין איראן לישראל, כתגובת נגד לתעמולה האנטי-ישראלית של איראן.